Sendal Berqman

Sendal Berqman () - ABŞ aktrisası, kaskadyoru və rəqqasəsidir. Arnold Şvartsenegger ilə iki filmdə rol almışdır. İlk mükafatını 1982-ci ildə qazanmışdır. Sendal Barbar Konan filmində "Valeriya" obrazını canlandırdığına görə Qızıl Qlobus mükafatına layiq görülmüşdür.

 Həyatı 
Sendal Berqman 14 noyabr 1951-ci ildə ABŞ-nin Missuri ştatının Kanzas-Siti şəhərində anadan olmuşdur. Sendal uşaqlıqdan çox sarışın qız olmuş və boyu nisbətən hündür olubdur. 20 yaşında olarkən ABŞ horeoqrafı Bon Fossun diqqətini cəlb etmişdir. Məhz həmin horeoqraf tərəfindən Sendal film karyerasına başladı. İlk dəfə televiziyada musiqili şoularda peyda olmuşdur. 1974-cü ildə ABŞ-də çəkilən qısametrajlı "Ana" musiqili komediya filmində rəqqasə rolunu canlandırmışdır.

 Film karyerası 
Sendal Berqman əvvəlcə seriallarda, sonralar isə filmlərdə rol almışdır. ABŞ horeoqrafı Bon Foss onu musiqili filmlərdə rəqqasə obrazı səhnəyə dəvət etmişdir. İlk dəfə diqqət cəlb edən rolu həmin dövrün məşhur filmlərindən olan 1979-cu ildə çəkilən "Bütün bu caz" filmində rəqqasə rolunu oynamışdır. İlk seçilən filmi 1980-cı ildə çəkilən "Ksanadu" filmi olub. Bu filmin çəkilişi üçün Nyu-Yorkda yerləşən evini tərk etməsinə və Kaliforniyaya daşınmasına səbəb olmuşdur. Filmdə Böyük Britaniya "Electric Light Orchestra" musiqi qrupunun ifa etdiyi "I'm Alive" mahnısında Sendal epizodik rolda çəkilmişdir.

Sendalın ilk məşhur filmi Arnold Şvartseneggerin baş rolda çəkildiyi Barbar Konan filmi olmuşdur. Bu filmdə Sendel "Valeriya" obrazını canlandırmışdır. Həmin obrazı canlandırdığına və filmdə seçilən aktrisa olduğuna görə 1982-ci ildə Qızıl Qlobus mükafatına layiq görülmüşdür. Ardınca həmin ildə bu filmə görə "Saturn mükafatına" da layiq görülüb. Sendal Berqman 1982-ci ildə məşhur komediya aktyoru olan Lesli Nilsenin "Həkim"  rolunu canlandırdığı və dövrün ən məşhur komediyalarından biri olan "Aeroplan 2" filmində epizodik rolda iştirak etmişdir. 1985-ci ildə Kürən Sonya filmində "Kraliça Gedren" obrazını canlandırır. Filmdə baş rollarda Arnold Şvartsenegger və Briqitta Nilsen çəkilmişlər. Film Sendal üçün heç də yaxşı olmamışdır. Canlandırdığı obraza görə "Qızıl moruq" mükafatına layiq görülmüşdür. Bu mükaft isə ən zəif filmlərə və ən zəif çəkilən aktrisa-aktyorlara verilən mükafatdır. Filmin ardınca müxtəlif B filmlərinə (az büdcəli filmlərə) çəkilməsinə davam etmişdir.

1987-ci ildə Sendal "Proqramlaşdırılmış qatil" filmində rol alır. Bu filmdə Sendal filmin baş qəhrəmanı olan "Samira" rolunu canlandırmışdır. Filmdə Sendal baş rolda çəkilmişdir. Film nisbətən uğurlu olmuşdur. 2003-cü ildə "Oxuyan detektiv" filminə çəkilir və rəqqasə rolunu canlandırır. Bu onun son filmi olur və həmin ildən başlayaraq film karyerasını sona yetirir. Sendal Berqman ABŞ aktyoru Coş Teylor ilə ailəli olmuş və bir müddət sonra onlar boşanmışlar.

 Filmoqrafiya 

 Filmlər 
 İl  Film  Rol  1979  Bütün bu Caz  Əsas Rəqqasə #1  1980  Ksanadu  Fikirləşən #1  1982  O  O  1982  Aeroplan 2  Polis #1 1982  Barbar Konan  Valeriya  1985  Kürən Sonya  Kraliça Qedren  1986  Stüardesslər məktəbi  Vanda Polanski 1987  Ürəkdöyüntüsü  Film düzəldənin anası 1987  Öldürməyə proqramlaşdırılmış  Samira 1987  Kendilend  Harlou 1988  Qurbağa şəhərinə cəhənnəm gəlir  Spenql 1991  Xam sinir  Qloriya Fridman 1992  Qatilin əllərində  Tibb bacısı Hennincer 1993  Bədənə təsir  Klarissa 1994  Oxatanın gecəsi  Marla Miles 1997  Yadplanetli  Marla Miles 2003  Oxuyan detektiv  Rəqqasə

 Seriallar 
 İl  Serial  Rol  1965-1974  Dina Martinanın şousu  Qızılaxtaran   1982-1993  Alqış  Cudi Marlou   1984-1996  O qətli yazıb  Serjant Deyzi Kenni   1985-1989  Ay işığı  Rəqqasə qadın   1986-1993  Qadınları yaradaraq  Devida Deniels  1988-1990  Freddinin qarabasmaları  Cincer Trekker Morqan  1988-1989  Çirkli rəqslər  Delia  1989  Yer planetində çətin anlar  Daniell Spenser 

 Mükafatlar 
 ABŞ Qızıl Qlobus mükafatı 
Yeni ən yaxşı aktrisa mükafatı: Barbar Konan - 1983
 ABŞ Saturn mükafatı
Ən yaxşı aktrisa: Barbar Konan - 1983
 ABŞ Qızıl Moruq Mükafatı
İkinci planda pis aktrisa: Kürən Sonya - 1985

 İstinadlar 


 Xarici keçidlər 
 Sendal Berqman

Kateqoriya:ABŞ aktrisaları
Kateqoriya:ABŞ rəqqasələri
Kateqoriya:ABŞ isveçliləri
Kateqoriya:XX əsr ABŞ aktrisaları
Kateqoriya:XXI əsr ABŞ aktrisaları
Kateqoriya:ABŞ televiziya aktrisaları
Kateqoriya:ABŞ teatr aktrisaları
Kateqoriya:ABŞ müzikl aktrisaları